Eesti Maaülikooli rektor Mait Klaasseni sõnul on sõlmitav leping oluline loodussäästlikkuse ja elurikkuse säilitamise seisukohalt: "Otepää kui loodus- ja sotsiaalse keskkonna pärl vajab elukeskkonna mitmekesisuse säilitamiseks teadlaste abi ning seda saab just Eesti Maaülikool pakkuda. Kuna Otepääl on tegemist äärmiselt vaheldusrikka loodusega, siis seal läbiviidavad hooldus- ja maastikukujundustööd peavad olema hästi läbi mõeldud ja keskkonnasõbralikult  majandatud. Eesti Maaülikoolis tudeerivad ja õpetavad maastikuarhitektid, maastikuhooldajad ja aianduseksperdid saavad Otepää vallale oma teadmistega appi tulla."